અમિતાભ બચ્ચને બોલિવૂડમાં સફળતાનો સ્વાદ ચાખતા પહેલાં સળંગ 12 ફ્લોપ ફિલ્મો આપી હતી. ત્યાર બાદ આવેલ અમિતાભની 13મી ફિલ્મ 'ઝંજીર' સુપરહિટ રહી હતી. લોકો 13 નંબરને અનલકી માનતા હોય છે, પરંતુ અમિતાભ માટે આ નંબર લકી સાબિત થયો હતો. સફળતાનો સ્વાદ ચાખ્યા બાદ અમિતાભે પાછું ફરીને નથી જોયું. વર્ષ 1995માં અમિતાભ મિસ વર્લ્ડના જજ પણ રહી ચૂક્યાં છે. બોલિવૂડમાં અમિતાભ માત્ર ડબલ નહીં, ટ્રિપલ રોલ પણ કરી ચૂક્યાં છે. 'મહાન'માં અમિતાભનો ટ્રિપલ રોલ હતો.